বাংলাদেশ জামায়াতে ইসলামী
সাইয়েদ আবুল আ'লা মওদুদী ১৯৪১ সালের ২৬ আগস্ট লাহোরের ইসলামীয়া পার্কে সামাজিক-রাজনৈতিক ইসলামী আন্দোলনের অংশ হিসেবে জামায়াতে ইসলামী হিন্দ নামে সংগঠনটি প্রতিষ্ঠা করেন। জামায়াত ভারতের মুসলমানদের জন্য পৃথক রাষ্ট্র হিসেবে পাকিস্তান সৃষ্টির বিরোধিতা করেছিল। জামায়াত ১৯৪৬ সালের নির্বাচনের সবচেয়ে বড় দল মুসলিম লীগকে সমর্থন করেনি।
জমিয়তে উলামায়ে ইসলাম বাংলাদেশ
১৯১৯ সনে দারুল উলূম দেওবন্দ কেন্দ্রিক সর্বপ্রথম ইসলামী রাজনৈতিক দল জমিয়তের কার্যক্রম শুরু হয়, তখন উপমহাদেশ কেন্দ্রিক এ দলের নাম ছিল জমিয়ত উলামায়ে হিন্দ। পর্যায়ক্রমে পাকিস্তান গঠন হলে এর নাম জমিয়তে উলামা পাকিস্তান হয়। এরপর যখন বাংলাদেশ স্বাধীনতা লাভ করে তখন একক ইসলামী দল হিসেবে জমিয়তে উলামায়ে ইসলাম বাংলাদেশ এর যাত্রা শুরু হয়। উল্লেখ্য, স্বাধীনতা ঘোষণার পূর্বেই যখন দেশের পরিস্থিতি উত্তাল তখন জমিয়তে উলামায়ে ইসলাম পাকিস্তানের সিদ্ধান্ত অনুযায়ী জমিয়তে উলামায়ে ইসলাম পূর্বপাকিস্তান গঠন করা হয়। যা পরবর্তিতে জমিয়তে উলামায়ে ইসলাম বাংলাদেশ নামে নামকরণ করা হয়।